**პროგრამის სტრუქტურა და შინაარსი**

|  |  |
| --- | --- |
| **პროგრამის სახელწოდება (ქართულად და ინგლისურად)** | **არმენოლოგია**  Armenology |
| **მისანიჭებელი კვალიფიკაცია (ქართულად და ინგლისურად)** | **არმენოლოგიის ბაკალავრი /** Bachelor of Armenology |
| **პროგრამის მოცულობა კრედიტებით და მათი განაწილება** | 240 ECTS - პროგრამის საერთო მოცულობა  50 ECTS - ჰუმანიტარული კომპეტენციის საბაზო სავალდებულო და არჩევითი სასწავლო კურსები  120 ESTC კრედიტი განკუთვნილია ძირითადი (მაპროფილებელი) სპეციალობისათვის (90 ECTS სავალდებულო +20 ECTS სპეციალობის არჩევითი + 10 ECTS საბაკალავრო ნაშრომი). 60 ESTC კრედიტის ფარგლებში სტუდენტს შესაძლებლობა ეძლევა აირჩიოს სასურველი დამატებითი პროგრამა ან გაიღრმავოს უცხო ენის ცოდნა, ხოლო 10 ESTC კრედიტი განსაზღვრულია ე.წ. თავისუფალი კრედიტებისათვის. |
| **სწავლების ენა** | ქართული |
| **პროგრამის ხელმძღვანელი/ხელმძღვანელები /კოორდინატორი** | ნათია ჩანტლაძე, ისტორიის დოქტორი, თსუ ჰუმანიტარული ფაკ.-ის ასოცირებული პროფესორი, აღმოსავლეთმცოდნეობის სასწავლო-სამეცნიერო ინსტიტუტის არმენოლოგიის კათედრის ხელმძღვანელი |
| **პროგრამაზე დაშვების წინაპირობა** | ერთიანი ეროვნული გამოცდები |
| **საგანმანათლებლო პროგრამის მიზანი** | პროგრამის მიზანია საბაკალავრო საფეხურის შესატყვისი რეგიონმცოდნეობითი კომპეტენციების მქონე სპეციალისტის მომზადება არმენოლოგიის დარგში. იმის გათვალისწინებით, რომ სომხეთი საქართველოს უახლოესი მეზობელი ქვეყანაა და სომხები საქართველოს მოსახლეობის 4,5% შეადგენენ, საქართველოს ტერიტორიაზე, მუზეუმებსა და არქივებში კი დიდი რაოდენობით დასტურდება სომხური კულტურული მემკვიდრეობის ძეგლები, სომხური ენის მცოდნე სპეციალისტი სხვადასხვა საექსპერტო და ფილოლოგიური კომპეტენციებით, ყოველთვის საჭიროა და მოთხოვნადი. ამიტომაც არმენოლოგიის საბაკალავრო პროგრამის (რომელსაც საქართველოს საგანმანათლებლო სივრცეში ანალოგი არ აქვს) მიზანია, კურსდამთავრებულების აღჭურვა საერთაშორისო კომპეტენციებზე დაფუძნებული ფართო ცოდნითა და უნარებით, ქართული არმენოლოგიისათვის ტრადიციული ფართო ჰუმანიტარული ხედვის სპეციალისტებად ჩამოყალიბება, რის შედეგადაც მათ შეეძლებათ   1. ახალი სომხური ენის **ფლობა** კომპეტენტური მომხმარებლის დონეზე, ძველი სომხური ენის **ფლობა** ტექსტის წაკითხვის, გაგებისა, ინტერპრეტირების, და თარგმნის დონეზე 2. სომხური ენის კულტურულ და საზოგადოებრივ გარემოსთან დაკავშირებული ფართო ცოდნის **გამოვლენა**, რაც მოიცავს ლიტერატურის, ისტორიის, კულტურის, რელიგიისა და თანამედროვე პოლიტიკური ვითარების ასპექტებს; 3. სომხური ენის კულტურ-საზოგადოებრივი გარემოს **აღწერა** და ქართულ ენობრივ და კულტურულ-საზოგადოებრივ გარემოსთან **შედარება**, რაც მოიცავს ლინგვისტურ, ლიტმცოდნეობით, ისტორიოგრაფიულ და რელიგიათმცოდნეობით კომპეტენციებს, რაც საშუალებას მისცემს მათ მომავალში იმუშაონ ქართულ-სომხური ურთიერთობების სფეროში; 4. სომხური ენიდან ქართულზე და პირუკუ წერილობითი და ზეპირი თარგმანის შესრულება; 5. უახლესი ცოდნით საქართველოში არმენოლოგიის შემდგომი **განვითარების ხელშეწყობა**, აკადემიურ სფეროში საპოლემიკო საკითხების **განხილვა** და **კრიტიკა;** ცოდნის გაცვლა-გავრცელება აკადემიურ და ფართო საზოგადოებრიბ წრეებში; 6. სწავლის გაგრძელება როგორც ძირითად, ისე მომიჯნავე სპეციალობებში; დასაქმება მუზეუმებში, არქივში, ბიბლიოთეკებში, საჯარო სექტორში, საგანმანათლებლო დაწესებულებებში, სათარჯიმნო ბიუროებში, კვლევით ინსტიტუტებში. |
| **სწავლის შედეგები** | არმენოლოგიის საბაკალავრო პროგრამის სწავლის შედეგები ჩამოყალიბებულია 2021 წელს განათლების ხარისხის განვითარების ეროვნული ცენტრის მიერ შემუშავებული და დამტკიცებული დარგობრივი მახასიათებლის სტანდარტის: „ენის დაუფლების უმაღლესი განათლების I და II საფეხურები ეროვნული კვალიფიკაციების ჩარჩოს VI და VII დონეები“, შესაბამისად.  პროგრამის გავლის შემდეგ მიღწეული სწავლის შედეგები არმენოლოგიის ბაკალავრს საშუალებას მისცემს სწავლა გააგრძელოს სამაგისტრო პროგრამებზე როგორც საქართველოში (თსუ – „შუა საუკუნეების ქრისტიანული ფილოლოგია“//მოდული – სომხური ფილოლოგია; ილიაუნი – მედიევისტიკა), ისე საზღვარგარეთაც, ყველა იმ უნივერსიტეტში, სადაც მოქმედებს არმენოლოგიის პროგრამა (მაგ. ერევნის სახელმწიფო უნივერსიტეტი - სომხეთი, ოქსფორდის უნივერსიტეტი - დიდი ბრიტანეთი, ბოლონიის უნივერსიტეტი - იტალია, კალიფრონიის უნივერსიტეტი (UCLA) - აშშ და სხვ.) |
| *ა) ცოდნა და გაცნობიერება* | კომპეტენტური მომხმარებლის დონეზე ახალი სომხური ენის ფართო ცოდნის საფუძველზე და ტექსტის წაკითხვის, ინტერპრეტირებისა და თარგმნის დონეზე ძველი სომხური ენის ფართო ცოდნის საფუძველზე კურსდამთავრებული **აღწერს** და **განმარტავს** სომხური ენის (ძველისა და ახლის) ლინგვისტურ მახასიათებლებს, ენის ისტორიის, სომხური ლიტერატურის ასპექტების გათვალისწინებით;  **განსაზღვრავს, აღწერს** და **მიმოიხილავს** სომხური ენის კულტურულ და საზოგადოებრივ გარემოსთან დაკავშირებულ ლიტერატურის, ისტორიის, კულტურის, რელიგიის და თანამედოვე საზოგადოებრივ-პოლიტიკური ვითარების ასპექტებს, მათთან დაკავშირებულ მეცნიერულ თეორიებს, უახლეს პრობლემატიკას ფართო ჰუმანიტარული ხედვის ჭრილში;  სომხურ ენას და მის კულტურ-საზოგადოებრივ გარემოს **უდარებს** ქართულ ენობრივ და კულტურულ-საზოგადოებრივ გარემოს, რაც მოიცავს ლინგვისტურ, ლიტმცოდნეობით, ისტორიოგრაფიულ და რელიგიათმცოდნეობით კომპეტენციებს; **განიხილავს** ქართულ-სომხური ენობრივი, ლიტერატურული, ისტორიული, რელიგიური და პოლიტიკური ურთიერთობების ასპექტებს. |
| *ბ) უნარები* | **იყენებს**ახალ სომხურ ენასროგორცწერითი, ისეზეპირიკომუნიკაციისდროს, სხვადასხვამიზნისადააუდიტორიისთვის;ძველ სომხურ ენაზე **კითხულობს** სხვადასხვა ხასიათის ტექსტებს და **ახდენს** მათ **ინტერპრეტირებას;**  ქართული და სომხური კულტურათშორისიკომუნიკაციისასიყენებსენობრივიშუამავლობისუნარსდაკომუნიკაციისსხვადასხვახერხს;  **აანალიზებს**სომხურ ენასთან (ძველსა და ახალთან) დაკავშირებულ ცალკეულ საკითხებს აღწერისა და კლასიფიკაციის ძირითადი ლინგვისტური მეთოდების გამოყენებით.  ლოგიკური მსჯელობის, კრიტიკული აზროვნების საფუძველზე **ახდენს მონაცემთა იდენტიფიცირებას** და  **კლასიფიცირებას,** მასალის **სისტემატიზირებას, ოპერირებს** ფილოსოფიური ცნებებით, **გამოაქვს** სწორი **დასკვნები**.  **აანალიზებს** სომხური ენის ისტორიულ-კულტურულ და საზოგადოებრივ გარემოსთან დაკავშირებულ ცალკეულ საკითხებს არმენოლოგიის ძირითადი თეორიების, პრინციპებისა და მეთოდების გამოყენებით;  **განსაზღვრავს** და **აღწერს** ქართულ და სომხურ კულტურებს შორის არსებულ მსგავსება-განსხვავებებს, ენობრივი, ლიტერატურული, ისტორიული პროცესების ფონზე;  **აღწერს** და **აანალიზებს** საქართველოსა და სომხეთს შორის ისტორიულ-კულტურულ და თანამედროვე მიმართებებს ერთმანეთთან შეპირისპირება-შედარების გზით;  **მოიძიებს** და **იყენებს** ქართულ და სომხურ ენებზე არსებულ წერილობით, ზეპირ და სხვა სახის წყაროებს, სამეცნიერო ლიტერატურას, ორენოვან ლექსიკონებს, შესაბამის მულტიმედიურ და საბიბლიოთეკო რესურსებს;  სამიზნე აუდიტორიასთან ზეპირი და წერილობითი კომუნიკაციისას ეფექტიანად **იყენებ**ს ინფორმაციულ და კომუნიკაციების ტექნოლოგიებს;  **მონაწილეობს** სომხურ ენასთან, ქართულ-სომხურ ურთიერთობებთან, არმენოლოგიის სხვა აქტუალურ საკითხებთან **დისკუსიაში**, **მსჯელობს** არგუმენტირებულად და თანმიმდევრულად ქართულ და სომხურ ენებზე.  **ძველი** სომხური ენიდან ქართულ ენაზე **თარგმნის** სხვადასხვა ხასიათის ტექსტებს **წერილობით** (ბიბლიური წიგნები, აგიოგრაფიული მწერლობა, დოგმატურ-პოლემიკური მწერლობა, ეპიგრაფიკულ წარწერათა ნიმუშები) სათანადო თარგმანმცოდნეობითი კომპეტენციების დემონსტრირებით;  **ახალი** სომხურიდან **თარგმნის** სხვადასხვა ხასიათის ტექსტებს (მხატვრულ, იურიდიულ, ეკონომიკურ, პოლიტიკურ, ადმინისტრაციულ და სხვა) **ზეპირად და წერილობით** ახალი სომხური ენიდან ქართულ ენაზე და **პირუკუ**; **ახდენს** სათარჯიმნო პრაქტიკული ჩვევების **დემონსტრირებას;**  **ახორციელებს** არმენოლოგიის თანამედროვე პრობლემებთან დაკავშირებულ, საკუთარი სწავლის საფეხურის შესაბამის კვლევით ნაშრომს წინასწარ განსაზღვრული მითითებების შესაბამისად და **წარუდგენს** აკადემიურ და პროფესიულ საზოგადოებას ინფორმაციული და საკომუნიკაციო ტექნოლოგიების გამოყენებით და პროფესიული ეთიკის და აკადემიური კეთილსინდისიერების პრინციპების დაცვით. |
| *გ) პასუხისმგებლობა და ავტონომიურობა* | **ამჟღავნებს** დამოუკიდებლად სწავლის, თვითორგანიზებისა და დროის მართვის უნარს (ასრულებს რა საშინაო დავალებებს, ამუშავებს მითითებულ ლიტერატურას, ამზადებს და წარადგენს რეფერატებს, თარგმანს, საკვალიფიკაციო ნაშრომს);  სწავლისა და პროფესიული საქმიანობისას **იცავს** აკადემიური ეთიკის ნორმებს, **არ აყალბებს მ**ონაცემებს, წარმოადგენს მხოლოდ თავის მიერ მომზადებულ **ნაშრომს, არ დაუშვებს პლაგიატს**, **ახდენს** ობიექტური, მიუკერძოებელი კრიტიკისა და აკადემიური კეთილსინდისიერების **დემონსტრირებას**. ქართულ-სომხური ურთიერთობების სხვადასხვა ასპექტების აღწერისა და გაანალიზებისას, სტუდენტს შეუძლია განსხვავებული პოზიციების არსებობის **მიღება, ადეკვატურად აფასებს** მათ, **განსაზღვრავს** საკუთარ პოზიციასდა **მზადაა პასუხი გასცეს** სამეცნიერო პოლემიკის დროს გაჩენილ შეკითხვებს, მას შეუძლია განსხვავებული აზრის **მოსმენა,** საკუთარ მსჯელობაში **შესწორებების შეტანა.**  **აღიარებს** კულტურათშორისი განსხვავებების და კულტურული მრავალფეროვნების მნიშვნელობას (სწავლობს რა სომხურ ენასა და მასთან დაკავშირებულ საზოგადოებრივ-კულტურულ გარემოს ქართულ ენასა და მასთან დაკავშირებულ საზოგადოებრივ-კულტურულ გარემოსთან შედარება-შეპირისპირებით), **ამჟღავნებს** ტოლერანტობას განსხვავებული აზრის, კულტურებისა და კონფესიების მიმართ. |
| **სწავლება-სწავლის მეთოდები** | * ლექცია; * სემინარი/სამუშაოჯგუფი; * დამოუკიდებელიმუშაობა; * პრაქტიკუმი/პრაქტიკულიმეცადინეობა * ტექსტებისკომენტირებამათიკონტექსტუალიზაციის, ინტერპრეტაციისდაანალიზისმიზნით; * მსჯელობაშესაბამისთემაზე; ჯგუფურიდისკუსიაწინასწარმომზადებულთემაზე; * განსაზღვრულ თემაზე ინფორმაციის მოძიება, შერჩევა და შეფასება საბიბლიოთეკო რესურსების, დარგობრივი ბიბლიოგრაფიების (მათ შორის. ონლაინ ბაზების) გამოყენებით; ბეჭდურ, ციფრულ ან/და სხვა ფორმატში წარმოდგენილი სხვადასხვა პირველადი ტექსტის, დამხმარე სამეცნიერო ლიტერატურისა და სხვა სასწავლო მასალის უშუალო შესწავლა/ კრიტიკული წაკითხვა (გააზრება); * მოძიებული ინფორმაციისა და განხორციელებული ინტერპრეტაციის პრეზენტაცია ზეპირსიტყვიერად და წერილობით, მათ შორის, ციფრული ტექნოლოგიების გამოყენებით; * დისკუსია; * ორენოვანი და სხვა სახის ლექსიკონებით სწავლება; * გონებრივი იერიში; * ენის/ენების სწავლება მცირერიცხოვან ჯგუფებში; |
| **შეფასების სისტემა** | შეფასებათა სისტემაში დაცულია მინიმუმ 4-კომპონენტიანი შეფასების მოთხოვნა შემდეგი ვარირებით:   1. **პრაქტიკუმი**  -40 ქულა; **2 შუალედური გამოცდა** - 10-10 ქულა ; **დასკვნითი გამოცდა** - 40 ქულა 2. **სასემინარო აქტივობა** -30 ქულა; **შუალედური გამოცდა**- 15 ქულა; **რეფერატი -** 15 ქულა; **დასკვნითი გამოცდა** - 40 ქულა 3. **პრაქტიკუმზე აქტივობა** -30 ქულა; **შუალედური გამოცდა** - 15 ქულა ; წ**ერილობითი თარგმანი -** 15 ქულა; **დასკვნითი გამოცდა** - 40 ქულა   შეფასებათა სისტემა უშვებს ხუთი სახის დადებით შეფასებას:  ა) (A) ფრიადი –შეფასების 91-100 ქულა;  ბ) (B) ძალიან კარგი – მაქსიმალური შეფასების 81-90 ქულა;  გ) (C) კარგი – მაქსიმალური შეფასების 71-80 ქულა;  დ) (D) დამაკმაყოფილებელი – მაქსიმალური შეფასების 61-70 ქულა;  ე) (E) საკმარისი – მაქსიმალური შეფასების 51-60 ქულა;  არსებობს ორი უარყოფითი შეფასება:  ვ) (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით ხელახლა გამოცდაზე გასვლის უფლება;  ზ) (F) ჩაიჭრა – მაქსიმალური შეფასების 40 ქულა და ნაკლები, სტუდენტს მნიშვნელოვანი სამუშაო აქვს ჩასატარებელი, ანუ საგანი ახლიდან აქვს შესასწავლი.  FX-ის მიღების შემთხვევაში დამატებითი გამოცდა ინიშნება დასკვნითი გამოცდის შედეგების გამოცხადებიდან არაუადრეს 5 დღისა.  დამატებით გამოცდაზე მიღებულ შეფასებას არ ემატება დასკვნით გამოცდაზე მიღებული ქულათა რაოდენობა.  დამატებით გამოცდაზე მიღებული ქულათა რაოდენობა (და არა დასკვნითი გამოცდის ქულები) ემატება გამოცდამდე დაგროვილ ქულათა რაოდენობას და ორივე ერთად ქმნის კურსის საბოლოო შეფასებას.  დასკვნით გამოცდაზე დაშვების წინაპირობა: სტუდენტს სემესტრის განმავლობაში დაგროვილი უნდა ჰქონდეს არანაკლებ 21 ქულისა.  გამოცდა ჩაბარებულად ითვლება, თუ სტუდნტი დააგროვებს დასკვნითი გამოცდის მაქსიმალური შეფასების ნახევარს.  თუ კურსის საბოლოო შეფასება 50-ს არ აღემატება (0-50 ქულაა), ფორმდება F– 0 ქულა. შესაბამისად, სასწავლო კურსის საბოლოო მინიმალური დადებითი შეფასება 51 ქულაა.  ერთი და იმავე სავალდებულო საგანში სამჯერ F შეფასების მიღება წარმოადგენს სტუდენტის სტატუსის შეწყვეტის საფუძველს. ამ შემთხვევაში სტუდენტს უფლება აქვს ისარგებლოს მობილობით.  სასწავლო კომპონენტი (საბაკალავრო ნაშრომი) ფასდება საჯარო დაცვაზე, სადაც სტუდენტი დაიშვება ნაშრომის ხელმძღვანელის სათანადო დასკვნისა და საბაკალავრო ნაშრომის Turnitin ელექტრონულ პროგრამაზე პლაგიატის პრევენციის მიზნით გატარების შემდეგ.  საბაკალავრო ნაშრომის შეფასების მნიშვნელოვანი ნაწილია დარგის სპეციალისტის რეცენზია (მაქს. 60 ქულიდან მინიმუმ 31 ქულის მიღების გარეშე საჯარო დაცვაზე სტუდენტი პრეზენტაციით ვერ წარსდგება) და სტუდენტის მიერ კვლევის შედეგების ზეპირი პრეზენტაცია დაცვის კომისიის წინაშე (მაქს. 40 ქულიდან მინიმუმ 20 ქულის მიღება აუცილებელია). საბაკალავრო ნაშრომის საბოლოო შეფასება წარმოადგენს რეცენზენტის მიერ დაწერილი ქულისა და საბაკალავრო დაცვის კომისიის შეფასების ჯამს.  საბაკალავრო ნაშრომი დაცულად ჩაითვლება და სტუდენტს შესაბამისი კრედიტი მიენიჭება, თუ მის მიერ მიღებული საბოლოო შეფასება 51 ან მეტი ქულის ტოლია.  საბაკალავრო ნაშრომის არადამაკმაყოფილებლად (F/FX) შეფასების შემთხვევაში, მისი დაცვაზე წარდგენა იმავე სემესტრში დაუშვებელია. |
| **დასაქმების სფეროები** | სტუდენტი შეიძლება დასაქმდეს ყველგან, სადაც სომხური ენის ცოდნა შეიძლება იყოს საჭირო და საკმარისია ბაკალავრის ხარისხი - სათარჯიმნო ბიურო, საინფორმაციო სააგენტო, ტელევიზია, ეროვნული უმცირესობების საკითხებზე მომუშავე სამთავრობო და არასამთავრობო სექტორი, ბიბლიოთეკები, სადაც სომხური წიგნადი ფონდია (თსუ, საპარლამენტო, და სხვ.), საქართველოს ეროვნული არქივი, გამომცემლობა, ძეგლთა დაცვის სააგენტო, ხელნაწერთა ერვნული ცენტრი, საგანმანათლებლო დაწესებულებები და სხვ. |
| **სწავლის საფასური საქართველოს მოქალაქე და უცხო ქვეყნის მოქალაქე სტუდენტებისათვის** | უმაღლესი განათლების პირველი საფეხურის სწავლის წლიური საფასური საქართველოს მოქალაქე სტუდენტებისთვის შეადგენს 2250 ლარს. |
| **პროგრამის განხორციელებისათვის საჭირო ადამიანური და მატერიალური რესურსი** | **პროგრამის განმახორციელებელი პერსონალი:**  პროგრამის განხორციელებაში ჩართულია თსუ ჰუმანიტარულ მეცნიერებათა ფაკულტეტის აღმოსავლეთმცოდნეობის ს/ს ინსტიტუტის ძირითადი **აკადემიური პრსონალი:**  ნათია ჩანტლაძე, ისტორიის დოქტორი, ასოცირებული პროფესორი;  დალი ჩიტუნაშვილი, ფილოლოგიის დოქტორი, ასოცირებული პროფესორი;  არმენოლოგიის კათედრის **მოწვეული მკვლევარი:**  ნინო აფციაური, ისტორიის დოქტორი;  **მოწვეული პედაგოგები:**  თინათინ ევდოშვილი, ისტორიის დოქტორი;  ნინო გოქაძე;  ხათუნა გაფრინდაშვილი, ფილოლოგიის დოქტორი;  ირმა ხოსიტაშვილი, თსუ დოქტორანტი,  სპეციალობით - სომხური ფილოლოგია;  დიანა ტერ-ბაღდასაროვი, თსუ დოქტორანტი,  სპეციალობით - სომხური ფილოლოგია;  ლელა ჯეჯელავა, თსუ ენების ცენტრის სომხური ენის მასწავლებელი.  პროგრამის განხორციელებაში ჩართულ ყველა პირს სხვადასხვა დროს დამთავრებული აქვთ აღმოსავლეთმცოდნეობის ფაკულტეტი არმენოლოგიის// სომხური ფილოლოგიის//სომხური ენისა და ლიტერატურის სპეციალობით.  **საბიბლიოთეკო რესურსები:**  თსუ ჰუმანიტარულ მეცნიერებათა ფაკულტეტის აღმოსავლეთმცოდნეობის ს/ს ინსტიტუტის მატერიალური და ტექნიკური რესურსები (სამუშაო ოთა­ხე­­ბი, კომპიუტერული ტექნიკა, დარგობრივი ბიბლიოთეკა, ინტერნეტი და სხვ.) სავსებით შეესაბამება პროგრამის მიზნებსა და შედეგებს. პროგრამის სტუდენტს შე­უ­ძლია ისარგებლოს როგორც საფაკულტეტო, ისე საუნივერსიტეტო სამეცნიერო ბიბ­ლიო­თე­კებით და კომპიუტერული რესურსცენტერებით, რომლებიც უზრუნველყოფენ თავი­სუ­ფალ წვდომას ციფრულ რესურსებსა და სამეცნიერო ლიტერატურის ელექტრონულ ბაზე­ბზე.  პროგრამის სტუდენტთათვის პროგრამის გამართული მუშაობა უზრუნველყოფილია შემდეგი მატერიალურ-ტექნიკური რესურსებით:   * თსუ-ს კომპიუტერული ბაზები და კომპიუტერული ცენტრები; * თსუ-ს და ფაკულტეტის რესურს–ცენტრები; * ივანე ჯავახიშვილის სახელობის თბილისის სახელმწიფო უნივერსიტეტის ბიბლიოთეკები (ცენტრალური საუნივერსიტეტო ბიბლიოთეკა უნივერსიტეტის ქუჩა N11-ში; თსუ-ს ეროვნული სამეცნიერო ბიბლიოთეკა მ. ალექსიძის ქუჩის მე-2 შესახვევი N3-ში; საბიბლიოთეკო დარბაზები და წიგნსაცავები: შოთა რუსთაველის სახელობის სამკითხველო დარბაზი ი. ჭავჭავაძის გამზირი N1-ში იქ წარმოდგენილი ლეონ მელიქსეთ-ბეგის პირადი ბიბლიოთეკის წიგნადი ფონდით, თსუ I კორპუსი; გრიგოლ წერეთლის სახელობის სამკითხველო დარბაზი უნივერსიტეტის ქუჩა N11-ში; სიმონ ყაუხჩიშვილის სახელობის სამკითხველო დარბაზი ი. ჭავჭავაძის გამზირი N13-ში, თსუ VIII კორპუსი; აღმოსავლეთმცოდნეობის სამკითხველო დარბაზი ი. ჭავჭავაძის გამზირი N36-ში, თსუ V კორპუსი იქ დაცული ივ. შილაკაძის პირადი ბიბლიოთეკითა და აგრეთვე წლების მანძილზე არმენოლოგიის კათედრის თანამშრომლების მიერ შეგროვებული პროფილური წიგნადი ფონდით   <https://www.tsu.ge/ka/library>   * თსუ-ს ელექტრონული სწავლების პორტალი;   <https://e-learning.tsu.ge/>   * თსუ-ს სტუდენტებს და პროფესორ-მასწავლებლებს შეუზღუდავი და ულიმიტო წვდომა აქვთ ისეთ ელექტრონულ ბაზებსა და ჟურნალებზე, როგორებიცაა: EBSCO Publishing, Cambridge University Journals, JStor, Scopus და სხვ. <https://www.tsu.ge/ka/library/page/893> |
| **პროგრამის ფინანსური უზრუნველყოფა** | პროგრამის ფინანსური უზრუნველყოფა ხდება თსუ-ს ჰუმ­ანიტარულ მეცნიერებათა ფაკულტეტის ბიუჯეტიდან, რომელიც უნივერსიტეტის ბიუჯეტის შემადგენელ ნაწილს წარმოადგენს. საფაკულტეტო ბიუჯეტი უზრუნველყოფს პროგრამის განხორციელებაში ჩართული აკადემიური პერსონალისა და მოწვეული ლექტორების შრომის ანაზღაურებას, პროგრამის მატერიალურ–ტექნიკური ბაზის მოვლასა და სრულყოფას, პროგრამის ფარგლებში დაგეგმილი სამეცნიერო და საგანმანთლებლო ღონისძიებების ჩატარებას. |
| **დამატებითი ინფორმაცია**  **(საჭიროების შემთხვევაში)** | ბოლო წლებში თსუ ჰუმანიტარულ მეცნიერებათა ფაკულტეტის არმენოლოგიის კათედრას ხშირად მომართავენ პროფესიონალური არმენოლოგიური კონსულტაციებისათვის: განათლების სამინისტრო – საქართველოში სომხური ენის სწავლებასთან დაკავშირებული პრობლემების მოგვარებისა და სასკოლო და საუნივერსიტეტო სასწავლო პროგრამების შემუშავების, სახელმძღვანელოების შედგენის, თარგმნა-შეფასების მიზნით; ასევე მასწავლებელთა საატეატაციო გამოცდებისთვის მასალის მომზადების, საგამოცდო ნაშრომების გასწორების მიზნით; სახელმწიფო ენის პალატა – სომხური ენიდან ქართულად დოკუმენტაციის თარგმნისას ტრანსლიტერაციის წესების ჩამოყალიბების მიზნით; საგარეო საქმეთა სამინისტრო - სომხეთში მასმედიით გავრცელებულ რიგ მასალებზე გამოხმაურების მიზნით; ძეგლთა დაცვის ეროვნული სააგენტო – კულტურული მემკვიდრეობის რიგ ძეგლებთან დაკავშირებით მასალების მოძიების, თარგმნისა და პროფესიული ანალიზის, ეპიგრაფიკული წარწერების წაკითხვის მიზნით; იურისტები – სასამართლო პროცესებთან დაკავშირებით დოკუმენტებისა და საექსპერტო დასკვნის თარგმნის მიზნით;  თსუ ჰუმანიტარულ მეცნიერებათა ფაკულტეტის არმენოლოგიის საბაკალავრო პროგრამა (რომელიც გრძელდება სამაგისტრო და სადოქტორო დონეზეც) საქართველოში დღეს არის ერთადერთი პროგრამა, რომელიც ასწავლის როგორც სომხურ ენას, ასევე არმენოლოგიურ დისციპლინათა ფართო სპექტრს. |